WikipediA 


Lingua afrikaans 


Na Galipedia, a Wikipedia en galego. 

O afrikaans^^ é unha lingua xermánica occidental que 
se fala principalmente en Suráfrica e Namibia. 

Falantes 


Falan o afrikaans como lingua materna 6 200 000 
persoas, ademais en Suráfrica pode haber 4 000 000 que 
o teñan como segunda ou terceira lingua. O 60% dos 
brancos surafricanos e o 50% dos mestizos teñen o 
africáner como lingua materna 

■ Suráfrica 5 811 547 (censo 1996) 

■ Namibia 146.000 

■ Cimbabue 100.000 (ou uns poucos milleiros) 

■ Botswana 6.000 

Distribución xeográfica 


En Suráfrica o africáner fálase na Cidade do Cabo e en 
toda a metade occidental do país ademais das cidades de 
Pretoria, Xohanesburgo e Bloemfontein. 



Afrikaans 

Afrikaans 

Pronuncia: 

[efri' ka:ns] 

Falado en: 

Suráfrica e Namibia 

Rexións: 

África Austral 

Total 

de falantes: 

7,2 millóns (censo de 2011) 

Total: 15-23 millóns 

Familia: 

Xermánico 

Xermánico occidental 

Baixofranconio 

Neerlandés 

Afrikaans 

Escrita: 

Alfabeto latino 


Estatuto oficial 

Lingua 

oficial de: 

£ Suráfrica 

Namibia (como lingua 
minoritaria) 

Regulado 

por: 

Die Taalkommissie 


Códigos de lingua 

ISO 639-1: 

af 

ISO 639-2: 

af r 

ISO 639-3: 

afr (http://www.sil.org/iso639 


-3/documentation.asp?id=afr) 

SIL: 

AFK 
























En Namibia a Constitución de 1990 garante ao africáner 
o status de lingua nacional, aínda que non é oficial como 
si o era antes da independencia. Aproximadamente o 
25% da poboación de Windhoek ten o africáner como 
lingua materna. 

En Cimbabue existía unha comunidade africáner 
importante, pero a maioría emigraron despois de 1980, e 
actualmente descoñécese o seu número. En Malaui e 
Zambia hai pequenas minorías de lingua africáner. 

En Botswana fálase no distrito de Ghazi e na vila de 
Takatokwane, no distrito de Kweneng. 

Como resultado da emigración actualmente existen 
colonias falantes de africáner en Australia (Perth), Nova Zelandia, en Canadá (Vancouver e Toronto), 
Arxentina, Reino Unido (Londres), Estados Unidos, Países Baixos e Bélxica. 

Dialectos 

■ Afrikaans do Cabo Oriental (Oosgrensafrikaans), base da lingua estándar 

■ Afrikaans do Cabo (Kaaps Afrikaans) 

■ Afrikaans do Río Orange (Oranjerivierafrikaans). 

Orixe 



Orixinariamente o afrikaans é unha variedade local do neerlandés que se desenvolveu na colonia 
neerlandesa da Cidade do Cabo despois que a Compañía Holandesa das Indias Orientais establecera alí unha 
colonia en 1652, aumentada con emigración de holandeses, alemáns e franceses entre os séculos XVIII e 
XIX, esa poboación europea mesturouse coa poboación local bantú e khoisan, así como con poboación 
procedente das colonias holandesas de Asia. 

Á lingua local denominouse inicialmente holandés do Cabo (Taal Dutch), houbo tamén outras linguas 
crioulas que influíron no desenvolvemento do afrikaans: o Orange Rivers Afrikaans (ou Kleurling 
Afrikaans) falada por europeos mesturados con falantes de linguas khoisan, nama e outras poboación 
africanas (os seus falantes coñecíanse como griqua ou koranna). Os Rehobot Basters era unha poboación 
rural descendente de homes holandeses e mulleres khoi que falaban un crioulo semellante. O cabo malaio 
era a variedade africáner falada pola poboación islámica descendente de malaios. 

A mutua interferencia do afrikaans con estas outras variedades crioulas levou á a unha grande regularidade 
da gramática. O holandés do Cabo diverxía ademais do neerlandés na introdución de préstamos do 
baixoalemán, alemán, francés, portugués, do malaio e outras linguas malaio-polinesias e das linguas 
africanas, aínda que comparte o 85% do léxico co neerlandés. 

Gramática 


O afrikaans presenta unha forte simplificación gramatical comparada co neerlandés, non distingue xéneros 
gramaticais nos substantivos, o plural indícase mediante o morfema -e, (neerlandés -en, -n, -s, -'s) e posúe un 
único artigo, die. 


Non presenta inflexión verbal, hai que colocar o pronome antes para saber quen fai a acción. 





























Conta con 15 vogais, e é unha das poucas linguas xermánicas en empregar a dobre negación: Hy kan nie 

Afrikaans praat nie. (literalmente E1 pode non africáner falar non.)" 

Historia 


O afrikaans considerouse un dialecto do neerlandés ata comezos do século XX, lingüisticamente aínda está 
próximo ao holandés (dialecto neerlandés) que se falaba nas provincias de Holanda do Norte e Holanda do 
Sur no século XVII, e por extensión ao neerlandés moderno. 

O holandés do Cabo diverxía do neerlandés na introdución de préstamos do baixoalemán, alemán, francés, 
portugués, do malaio e outras linguas malaio-polinesias e das linguas africanas. 

Arnoldus Pannevis (1838-1884) foi un reverendo neerlandés considerado o pai do africáner, á súa chegada a 
Suráfrica deuse de conta que a lingua difería considerablemente do neerlandés, e puxo os alicerces para que 
fose considerada unha lingua diferente. 

Despois da guerra boer de 1899-1902 produciuse un movemento de reivindicación política da lingua que 
deu como resultado que en 1925 o goberno da Unión Surafricana oficializara o africáner, en substitución do 
holandés. A máis grande asociación de defensa do africáner fundouse en Cidade do Cabo o 19 de agosto de 
1930, a Afrikaanse Taal- en Kultuurvereniging (ATKV), aínda que ao seu primeiro mitin só acudiron 33 
persoas, ao ano seguinte xa tiña 30 seccións locais. 

En 1933 publicouse a tradución completa da Biblia. 

En 1976 a intención do goberno surafricano de establecer o afrikaans como lingua vehicular das escolas 
negras en substitución do inglés provocou disturbios en Soweto que chamou a atención internacional sobre o 
réxime do apartheid. A Constitución de 1994 proclama o afrikaans unha das once linguas oficiais do país, 
malia iso o inglés cada vez actúa máis como lingua pública. 

En 1996 a SABC reduciu as emisións de televisión en afrikaans, como reacción en 1999 fundouse unha 
televisión de pago en afrikaans (KykNet) con moito éxito 

Escrita 


Ao primeiro os falantes de afrikaans escribían en neerlandés estándar, pero arredor de 1850 o afrikaans 
comeza a se utilizar en folletos relixiosos ou políticos, pero aínda considerado un dialecto rexional. En 1856 
aparece o primeiro libro en afrikaans, era un libro relixioso islámico en alfabeto árabe, escrito na variedade 
coñecida como cabo malaio ou africáner do Cabo. 

En 1875 creouse a Genootskap vir Regte Afrikaanders (Sociedade dos verdadeiros Africáners) que publicou 
moitos libros en africáner, incluíndo gramáticas, dicionarios, material relixioso e historias, e elaborou unhas 
normas baseadas nos dialectos falados polos brancos. 

Notas 

1. Termo aprobado pola Comisión de validación terminolóxica da Real Academia Galega. Pódese 
acceder ao rexistro en TERGAL (http://bernal.cirp. gal/ords/f?p=121:8:::NO::P8_IDT:209230) 

2. Definición de afrikaans (https://digalego.xunta.gal/gl/termo/1963) no Dicionario de Galego (http 
s://digalego.x unta.gal/gl/caracteristicas) de Ir Indo e a Xunta de Galicia . 

Váxase tamén 






Ligazóns externas 

■ Recursos en afrikaans (https://web.archive.org/web/20050 

223162421/http://www.geocities.com/language_directory/la 

nguages/afrikaans.htm) 

■ dmoz en afrikaans (http://dmoz.org/World/Afrikaans/) 




Existe unha versión da 
Wikipedia en Lingua 
afrikaans 


BÉ# 

Vexa no Galizionario as 

« V 

palabras en Afrikaans 


O afrikaans no Ethnologue (http://www.ethnologue.com/show_language. asp?code=afr) 


Traído desde "https://gl.wikipedia.Org/w/index. php?title=Lingua_afrikaans&oldid=5282192" 


A última edición desta páxina foi o 23 de outubro de 2019 ás 14:43. 

Todo 0 texto está dispoñible baixo a licenza Creative Commons recoñecemento compartir i gual 3.0; pódense aplicar 
termos adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 

























